Łéngua ingleze

L'inglexe (nome nativo English, IPA: )) el xe na lengua indoeuropea che fa parte del ramo oçidentałe de łe lengue germaniche, insieme al'ołandexe, al'alto e baso todesco, al fiamingo e al frixon. El conserva oncora na evidente parenteła col sàsone continentałe (diałeto del baso todesco).

Inte el corso del XX secoło l'inglexe el xe deventà ła lengua franca par ecełensa, butando zó ła pasada supremasia del fransexe che a so olta el gavéa ciapà el posto de l'italian e del latin par ła comunicasion diplomatega e sientifega. I gà fato i conti che quei che łi parla inglexe come łengua mare (English as a native language, ENL) i sie pì o manco 350 miłioni, quei che łi lo parla as a second language (ESL), o sia insieme co ła lengua nasionałe o nativa, çirca 300 miłioni, i parlanti de English as a foreign language (EFL), o sia come na łengua inparada a scoła ma che no ła se dopara ntel propio paexe, çirca 100 milioni. Donca tra tuti quei che łi parla inglexe i marełengua łi xe de manco dei non marełengua.

 Bibliografia 

  Bryan Garner, Dictionary of Modern Legal Usage, Oxford, Oxford University Press.
 Maria Fraddosio, ELS: English for Law Students, Napoli, Edizioni Giuridiche Simone, 2004.